Η επίδραση ενός παρεμβατικού προγράμματος θεραπευτικής ιππασίας στην ισορροπία παιδιών με νοητική στέρηση:
Creators: name: Λίγκα, Μαρία Αναστασίου
Publisher: name: Aristotle University of Thessaloniki
Year: 2011
Subjects: Θεραπευτική ιππασία
Στατική ισορροπία
Νοητική υστέρηση
Therapeutic riding
Balance
Mental retardation

description: Σκοπός της έρευνας ήταν η αξιολόγηση της επίδρασης ενός προγράμματος θεραπευτικής ιππασίας (Θ.Ι.) στην ισορροπία παιδιών με μέτρια νοητική υστέρηση (Ν.Υ.). Στην έρευνα έλαβαν μέρος 19 έφηβοι ηλικίας 15,26 ± 2,08 ετών με μέτρια Ν.Υ. (Δ.Ν. 40 ± 8). Τα 10 άτομα από αυτά αποτέλεσαν την πειραματική ομάδα και τα υπόλοιπα 9 άτομα αποτέλεσαν την ομάδα ελέγχου. Οι συμμετέχοντες υποβλήθηκαν σε πρόγραμμα Θ.Ι. διάρκειας 10 εβδομάδων. Όλοι οι εξεταζόμενοι υποβλήθηκαν στις παρακάτω δοκιμασίες μέτρησης της ισορροπίας πριν και μετά το πρόγραμμα Θ.Ι. : Ισορροπία σε όρθια στάση για 30 s με ανοιχτά και κλειστά μάτια, ισορροπία στο ένα πόδι (δεξί και αριστερό εναλλάξ) για 10 s, άρση από καρέκλα με ανοιχτά μάτια (οπτικό και ακουστικό ερέθισμα) και άρση από καρέκλα με κλειστά μάτια (ακουστικό ερέθισμα). Υπολογίστηκαν οι αποκλίσεις του Κέντρου Πίεσης (Κ.Π.) των ποδιών ( εύρος από άκρο σε άκρο του μέγιστου Κ.Π. των ποδιών) σε (mm) και η τυπική απόκλιση του εκτοπίσματος του Κ.Π. των ποδιών σε (mm). Μετά την παρέμβαση του προγράμματος Θ.Ι. παρουσιάστηκε στατιστικά σημαντική βελτίωση (p&lt;0,05) του εύρους ταλάντωσης κατά την όρθια θέση ισορροπίας στο δεξί πόδι στον άξονα (Χ) καθώς και κατά την άρση από καρέκλα με κλειστά μάτια και ακουστικό ερέθισμα, στη μέγιστη μετατόπιση του Κ.Π. και στην τυπική απόκλιση, στους άξονες (Χ) και (Υ). Δεν παρατηρήθηκε στατιστικά σημαντική διαφορά στις υπόλοιπες μετρούμενες παραμέτρους του εύρους ισορροπίας.Συμπερασματικά, το πρόγραμμα Θ.Ι. επέφερε βελτίωση σε μεταβλητές της ισοροπίας κυρίως κατά την άρση από καρέκλα με κλειστά μάτια και ακουστικό ερέθισμα.
description: The purpose of this study was to evaluate the impact of a therapeutic riding (TR) programme on the balance of children of moderate mental retardation. Nineteen teenagers with moderate mental retardation (I.Q. 40 ± 8), aged 15.26 ± 2.08 yrs were involved in this study, ten of whom participated in the experimental group (TR) whereas, 9 participants were assigned in the control group. The intervention lasted ten weeks. All participants underwent the following balance tests before the TR program and after its completion: (i) balance in a normal quite stance; testing performed with eyes open and closed for a 30-s period, (ii) balance either on the right or left leg in random order for 10 s, (iii) stand up from a chair with open eyes in response to a visual and sound stimulus, in addition to stand up from a chair with closed eyes in response to a sound stimulus. The Center of Pressure (CoP) foot variations (peak-to-peak amplitude of the maximum leg CoP, and the Standard Deviation of the CoP displacement (mm) were analysed. The results showed that following the TR intervention there was a statistically significant improvement (p ≤ 0,05) of the oscillation amplitude during the normal quite stance on the right leg on the X axis, as well as the stand up from a chair with closed eyes in response to a sound stimulus, in the SD of the CoP maximum displacement on the X and Y axes. In conclusion, the 10-week TR program resulted in an enhancement in balance parameters, mainly in the stand up from a chair with closed eyes and in response to a sound stimulus.